Document ID: 32009D0052

KOMISJONI OTSUS
18. detsember 2008,
oluliseks kasutuseks lubatud kontrollitavate ainete koguste jaotamise kohta ühenduses 2009. aastal vastavalt osoonikihti kahandavaid aineid käsitlevale Euroopa Parlamendi ja nõukogu määrusele (EÜ) nr 2037/2000
(teatavaks tehtud numbri K(2008) 8398 all)
(Ainult hispaania-, hollandi-, inglis-, itaalia-, prantsus-, saksa- ja sloveenikeelne tekst on autentsed)
(2009/52/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 29. juuni 2000. aasta määrust (EÜ) nr 2037/2000 osoonikihti kahandavate ainete kohta, (1) eriti selle artikli 3 lõiget 1,
ning arvestades järgmist:
(1)
Ühenduses on juba järk-järgult lõpetatud klorofluorosüsivesinike, muude täielikult halogeenitud klorofluorosüsivesinike, haloonide, tetraklorometaani, 1,1,1-trikloroetaani, osaliselt halogeenitud bromofluorosüsivesinike ja bromoklorometaani tootmine ja tarbimine.
(2)
Komisjon peab igal aastal kindlaks määrama kõnealuste kontrollitavate ainete olulise kasutuse, kasutada lubatud kogused ja ettevõtted, kellel on õigus neid kasutada.
(3)
Osoonikihti kahandavate ainete Montreali protokolli (edaspidi „Montreali protokoll”) osaliste otsusega IV/25 on kehtestatud kriteeriumid, mida komisjon kasutab olulise kasutuse kindlaksmääramisel ning mille alusel lubatakse igal osalisel toota ja tarbida kontrollitavaid aineid oluliseks kasutuseks vajalikus koguses.
(4)
Montreali protokolli osalised on lubanud Euroopa Ühenduses 2009. aastal toota 22 tonni täielikult halogeenitud klorofluorosüsivesinikke (CFC-sid) dosaatorinhalaatorite valmistamiseks ja kasutamiseks, mis vastavad otsuses IV/25 määratletud CFC-de olulise kasutuse tingimustele.
(5)
Montreali protokolli osaliste otsusega XIX/18 lubatakse sellist tootmist ja tarbimist, mis on vajalik Montreali protokolli A, B ja C lisades (II ja III rühma ained) loetletud kontrollitavate ainete oluliseks laboratoorseks ja analüütiliseks kasutuseks, mis on loetletud osaliste seitsmenda kohtumise aruande IV lisas, kui Montreali protokolli osaliste kuuenda kohtumise aruande II lisas ning osaliste otsustes VII/11, XI/15 ja XV/5 sätestatud tingimustest ei tulene teisiti. Montreali protokolli osaliste otsusega XVII/10 on lubatud toota ja tarbida Montreali protokolli E lisas loetletud kontrollitavat ainet, et vastata bromometaani kriitilise laboratoorse ja analüütilise kasutuse vajadustele.
(6)
Vastavalt Montreali protokolli osaliste otsuse XII/2 (klorofluorosüsivesinikevabadele dosaatorinhalaatoritele ülemineku soodustamise meetmete kohta) punktile 3 on kõik liikmesriigid teavitanud ÜRO Keskkonnaprogrammi toimeainetest seoses millega ei ole täielikult halogeenitud klorofluorosüsivesinikud enam olulised selliste dosaatorinhalaatorite valmistamisel, mis on ette nähtud turustamiseks Euroopa Ühenduses.
(7)
Määruse (EÜ) nr 2037/2000 artikli 4 lõike 4 punkti i alapunktis b keelustatakse CFC-de kasutamine ja turuleviimine, v.a kui need on tunnistatud olulisteks kõnealuse määruse artikli 3 lõikes 1 kirjeldatud tingimustel. Seepärast on kõnealused otsused, mille kohaselt CFC-de kasutamine ei ole vältimatu, vähendanud nõudlust Euroopa Ühenduses turustatavates dosaatorinhalaatorites kasutatavate CFC-de järele. Lisaks keelatakse määruse (EÜ) nr 2037/2000 artikli 4 lõikega 6 klorofluorosüsivesinik-dosaatorinhalaatorite importimine ja turuleviimine, kui kõnesolevates toodetes sisalduvaid CFC-sid ei peeta oluliseks artikli 3 lõikes 1 kirjeldatud tingimustel.
(8)
Komisjon avaldas teatise (2) neile ühenduse ettevõtetele, kes taotlevad komisjonilt luba kasutada kontrollitavaid aineid oluliseks kasutuseks ühenduses 2009. aastal, ja on saanud deklaratsioonid kontrollitavate ainete kavandatava olulise kasutuse kohta 2009. aastal.
(9)
Käesolevas otsuses sätestatud meetmed on kooskõlas määruse (EÜ) nr 2037/2000 artikli 18 lõike 1 kohaselt asutatud korralduskomitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Määrusele (EÜ) nr 2037/2000 vastavate I rühma (täielikult halogeenitud klorofluorosüsivesinikud 11, 12, 113, 114 ja 115) kontrollitavate ainete kogus, mida võib 2009. aastal kasutada ühenduses olulisel meditsiinilisel otstarbel, on 21 360,00 osoonikahandamispotentsiaali (Ozone Depleting Potential - ODP) kilogrammi.
2. Määruse (EÜ) nr 2037/2000 reguleerimisalasse kuuluvate I rühma (täielikult halogeenitud klorofluorosüsivesinikud 11, 12, 113, 114 ja 115) ning II rühma (muud täielikult halogeenitud klorofluorosüsivesinikud) kontrollitavate ainete kogus, mida võib 2009. aastal ühenduses kasutada olulisel laboratoorsel ja analüütilisel otstarbel, on 60 280,8 ODP-kilogrammi.
3. Määruse (EÜ) nr 2037/2000 reguleerimisalasse kuuluvate III rühma (haloonid) kontrollitavate ainete kogus, mida võib 2009. aastal kasutada ühenduses olulisel laboratoorsel ja analüütilisel otstarbel, on 115,7 ODP-kilogrammi.
4. Määruse (EÜ) nr 2037/2000 reguleerimisalasse kuuluvate IV rühma (tetraklorometaan) kontrollitavate ainete kogus, mida võib 2009. aastal ühenduses kasutada olulisel laboratoorsel ja analüütilisel otstarbel, on 129 390,8 ODP-kilogrammi.
5. Määruse (EÜ) nr 2037/2000 reguleerimisalasse kuuluvate V rühma (1,1,1-trikloroetaan) kontrollitavate ainete kogus, mida võib 2009. aastal ühenduses kasutada olulisel laboratoorsel ja analüütilisel otstarbel, on 355,65 ODP-kilogrammi.
6. Määruse (EÜ) nr 2037/2000 reguleerimisalasse kuuluvate VI rühma (bromometaan) kontrollitavate ainete kogus, mida võib 2009. aastal kasutada ühenduses kriitilisel laboratoorsel ja analüütilisel otstarbel, on 36,3 ODP-kilogrammi.
7. Määruse (EÜ) nr 2037/2000 reguleerimisalasse kuuluvate VII rühma (osaliselt halogeenitud bromofluorosüsivesinikud) kontrollitavate ainete kogus, mida võib 2009. aastal kasutada ühenduses olulisel laboratoorsel ja analüütilisel otstarbel, on 57,96 ODP-kilogrammi.
8. Määruse (EÜ) nr 2037/2000 reguleerimisalasse kuuluvate IX rühma (bromoklorometaan) kontrollitavate ainete kogus, mida võib 2009. aastal kasutada ühenduses olulisel laboratoorsel ja analüütilisel otstarbel, on 11,088 ODP-kilogrammi.
Artikkel 2
I lisas loetletud klorofluorosüsivesinik-dosaatorinhalaatoreid ei viida enam turgudele, kus pädev asutus on otsustanud, et klorofluorosüsivesinike kasutamine dosaatorinhalaatorites ei ole kõnealustel turgudel vältimatu.
Artikkel 3
Ajavahemikul 1. jaanuarist31. detsembrini 2009 kohaldatakse järgmisi eeskirju.
1.
Täielikult halogeenitud klorofluorosüsivesinike 11, 12, 113, 114 ja 115 olulise meditsiinilise kasutuse kvoodid eraldatakse II lisas osutatud ettevõtetele.
2.
Täielikult halogeenitud klorofluorosüsivesinike 11, 12, 113, 114 ja 115 ning muude täielikult halogeenitud klorofluorosüsivesinike olulise laboratoorse ja analüütilise kasutuse kvoodid eraldatakse III lisas osutatud ettevõtetele.
3.
Haloonide olulise laboratoorse ja analüütilise kasutuse kvoodid eraldatakse IV lisas osutatud ettevõtetele.
4.
Tetraklorometaani olulise laboratoorse ja analüütilise kasutuse kvoodid eraldatakse V lisas osutatud ettevõtetele.
5.
1,1,1-trikloroetaani olulise laboratoorse ja analüütilise kasutuse kvoodid eraldatakse VI lisas osutatud ettevõtetele.
6.
Bromometaani kriitilise laboratoorse ja analüütilise kasutuse kvoodid jaotatakse VII lisas märgitud äriühingutele.
7.
Osaliselt halogeenitud bromofluorosüsivesinike olulise laboratoorse ja analüütilise kasutuse kvoodid jaotatakse VIII lisas märgitud ettevõtetele.
8.
Bromoklorometaani olulise laboratoorse ja analüütilise kasutuse kvoodid jaotatakse IX lisas märgitud ettevõtetele.
9.
Täielikult halogeenitud klorofluorosüsivesinike 11, 12, 113, 114 ja 115, muude täielikult halogeenitud klorofluorosüsivesinike, tetraklorometaani, 1,1,1-trikloroetaani, osaliselt halogeenitud bromofluorosüsivesinike ja bromoklorometaani olulise kasutuse ning bromometaani kriitilise laboratoorse ja analüütilise kasutuse kvoodid jaotatakse vastavalt X lisale.
Artikkel 4
Käesolevat otsust kohaldatakse alates 1. jaanuarist 2009 ja selle kehtivusaeg lõpeb 31. detsembril 2009.
Artikkel 5
Käesolev otsus on adresseeritud järgmistele ettevõtetele:
Acros Organics bvba
Janssen Pharmaceuticalaan 3a
B-2440 Geel
Airbus France
316, route de Bayonne
F-31300 Toulouse
Carlo Erba Réactifs-SDS
Z.I. de Valdonne, BP 4
F-13124 Peypin
Chiesi Farmaceutici SpA
Via Palermo 26/A
I-43100 Parma
CNRS - Groupe de physique des solides
Université Paris 7 Denis Diderot et Paris 6
Pierre et Marie Curie
F-75251 Paris Cedex 5
Harp International
Gellihirion Industrial Estate Rhondda,
Cynon Taff
Pontypridd CF37 5SX
UNITED KINGDOM
Honeywell Specialty Chemicals
Wunstorfer Straße 40
Postfach 10 02 62
D-30918 Seelze
Ineos Fluor Ltd
PO Box 13, The Heath
Runcorn Cheshire WA7 4QF
UNITED KINGDOM
Institut scientifique de service public
Rue du Chéra 200
B-4000 Liège
LGC Standards GmbH
Mercatorstraße 51
D-46485 Wesel
Mallinckrodt Baker BV
Teugseweg 20
7418 AM Deventer
Nederland
Merck KGaA
Frankfurter Straße 250
D-64271 Darmstadt
Mikro + Polo d.o.o.
Zagrebška cesta 22
SI-2000 Maribor
Ministry of Defense
Defence Fuel Lubricants and Chemicals
PO Box 10 000
1780 CA Den Helder
Nederland
Panreac Química SA
Pol. Ind. Pla de la Bruguera, C/Garraf, 2
E-08211 Castellar del Vallès
Barcelona
Sigma Aldrich Chimie SARL
80, rue de Luzais
L’Isle d’Abeau Chesnes
F-38297 Saint-Quentin-Fallavier
Sigma Aldrich Company
The Old Brickyard, New Road
Gillingham SP8 4XT
UNITED KINGDOM
Sigma Aldrich Laborchemikalien
Wunstorfer Straße 40
Postfach 10 02 62
D-30918 Seelze
Sigma Aldrich Logistik GmbH
Riedstraße 2
D-89555 Steinheim
Solvay Organics GmbH
Hans-Böckler-Allee 20
D-30173 Hannover
Tazzetti Fluids SRL
Corso Europa 600/a
I-10088 Volpiano (TO)
Valeas SpA Pharmaceuticals
Via Vallisneri 10
I-20133 Milano
Valvole Aerosol Research Italiana (VARI)
SpA - LINDAL Group Italia
Via del Pino 10
I-23854 Olginate (LC)
VWR ISAS
201, rue Carnot
F-94126 Fontenay-sous-Bois
Brüssel, 18. detsember 2008

Labels: 1
20